alexandrainst/scandi-wiki huggingface dataset:
Odlingsjord

Odlingsjord er ein fast eigedom som kan nyttast til landbruk og som har ein viss storleik. Eigedomar som oppfyller krava kan det hevdast odelsrett til.

For at vilkåret «kan nyttast til landbruk» skal vere oppfylt, må det vere eit praktisk-økonomisk grunnlag for drift med utsikt til eit rimeleg vederlag for den arbeidsinnsatsen som vert lagt ned i drifta.

Kravet til storleik er at eigedomen, inklusive jordbruksareal, anna areal, rettar og lunnende skal ha ein produksjonsmessig verdi som tilsvarar minst 20 dekar jordbruksareal. Den må i alle høve ha minst 5 dekar jordbruksareal. 
Med jordbruksareal er meint: Fulldyrka jord, overflatedyrka jord og kultivert/gjødsla beite.

For at ein rein skogeigedom skal vere odelsjord, må den ha minst 100 dekar produktiv skog.

Odlingsjord som det er opparbeidd odelsrett på, vert kalla odelsjord.

Sjølv om det er opparbeidd odelsrett på ein eigedom, kan odelsretten falle bort som følgje av at krava til odlingsjord ikkje lenger er oppfylte, t.d. ved at det økonomiske grunnlaget for drift ikkje lenger er til stades.

Historie 
Omgrepet odlingsjord kom inn i odelslova av 1974, men prinsippet om å unnta visse eigedommar for odelsrett, vart lovfesta i 1907. Etter odelslova av 1821 gjaldt odelslova all eigedom på landet. Odelslova av 1821 gjaldt ikkje for byane og ikkje for Finnmark.

Kjelder 
 NOU 2003:26
 Lov om odels- og åsetesrett
 Lov av 26. juni 1821 angaaende Odelsretten og Aasædesretten, frå lovamling 1965.
 Lov av 16. juli 1907 angaaende forandringer i og tillæg til lovgivningen om odelsretten og aasædesretten, frå lovsamling 1965
 Høgsterettsdom 19. april 2007

Odelslova
Trekant

Ein trekant eller ein triangel er ein figur med tre sider og tre hjørne. Summen av vinklane er 180 grader. 

Trekantar kan delast i fleire typar.
 Likesida trekantar har tre like lange sider. 
 Likebeina trekantar har to sider som er like lange. 
 Rettvinkla trekantar har ein vinkel på 90 grader. 

Arealet av ein trekant kan vi rekne ut ved hjelp av den geometriske formelen, . Arealet er lik lengda av grunnlina gonger høgda delt på to. Høgda er kortaste avstand frå grunnlina til motståande hjørne.

Sjå òg 
 Trigonometri

Polygonar
Sentralmaktene

Sentralmaktene er ei nemning på alliansen mellom Tyskland, Austerrike-Ungarn, det Det osmanske riket (Tyrkia) og Bulgaria under fyrste verdskrig. Sentralmaktene kjempa mot Ententemaktene. Italia var i starten med i alliansen, men gjekk over til den andre sida i 1915.

Sjå òg 
 Fyrste verdskrig
 Aksemaktene (andre verdskrig)

Fyrste verdskrigen
Militære alliansar
Tidlegare land i Europa
Bulgarske militæralliansar
Tidlegare land i Asia
Tidlegare land i Afrika
Det osmanske riket i første verdskrigen
Eldbjørg Løwer

Eldbjørg Løwer () er ein norsk politikar som representerer Venstre. 

Løwer er utdanna keramikar. Ho har vore ordførar i Kongsberg (1984-88) samt nestleiar i Venstre. Ho har òg vore direktør for Kongsberg nærings- og handelskammer. Ho var arbeids- og administrasjonsminister frå 1997-99 og forsvarsminister mellom 1999 og 2000.

Kjelder 
 
 

Norske forsvarsministrar
Norske arbeids- og administrasjonsministrar
Statsrådar i Regjeringa Bondevik I
Ordførarar i Kongsberg
Venstreordførarar i Buskerud
Folk frå Ål
Oljekrisa i 1973

Oljekrisa var det populære namnet på den energikrisa som ramma den vestlege verda då oljeproduserande land organisert i OPEC i 1973 iverksette oljeboikott. Boikotten kom som straffereaksjon mot statar som støtta Israel, særleg i samband med Yom Kippur-krigen. Oljeprisen auka 70 prosent i oktober, deretter kom ei ny auke på 130 prosent i desember. I desember 1973 vart det òg iverksett ein mellombels blokade av all utskiping av olje til hamner i USA og Nederland.

Oljekrisa i Noreg
Oljekrisa førte til at det vart innført køyreforbod med privatbil nokre helgar i november/desember 1973.  Vinteren 1974 vart det førebudd bensinrasjonering, men rasjoneringa vart aldri sett i verk.  

Då oljekrisa herja i Europa, fekk norsk økonomi eit kraftig oppsving.  Smelteverkindustrien hadde toppinntekter, og tankratane for til vers med oljeprisane.  Skipsreiarane kontraherte nye skip i stort omfang, og verkstadindustrien hadde gylne tider.  Først i åra 1975-77, då den internasjonale krisa vart djupare, slo ho inn i norsk økonomi.  Då sokk fraktratane og skip gjekk i opplag.  Regjeringa møtte nedgangstidene med aktiv motkonjunkturpolitikk.

Sjå òg 
 Oljekrise

Kjelder
 Berge Furre i Norsk historie band V, Det Norske Samlaget 2000 ISBN 82-521-5549-9

Petroleumsøkonomi

Petroleumspolitikk
Energikriser
Hendingar i 1973
Inflasjon

sv:Oljekrisen
de:Ölpreisschock
nl:Oliecrisis
Driveplikt

Driveplikt er i Noreg ei plikt til å drive ein landbrukseigedom. I praksis gjeld driveplikta gardsbruk med anten minst 100 dekar areal eller minst 20 dekar dyrka mark.

Den som tek over eigedom som han har odelsrett til, har plikt til å drive eigedommen i 5 år. Andre kjøparar kan som eit konsesjonvilkår få tilsvarande driveplikt.

Eigaren treng ikkje sjølv gjere det praktiske arbeidet, men han må stå økonomisk ansvarleg for drifta. Dersom kommunen meiner det vil vere ei god løysing, er det tilstrekkelg at han leiger bort jordbuksarealet til eit nabobruk på langsiktig skriftleg avtale. 

Driveplikt vert ofte sett i samanheng med buplikt på landbrukseigedom.

Kommunen gje fritak frå driveplikta. Dei vil då m.a. ta omsyn til
 om det i området der eigedomen ligg er bruk for jordbruksarealet som tilleggsareal
 kor viktig det er å halde det aktuelle jordbruksarealet i hevd. 

Dersom kjøparen ikkje rettar seg etter eit pålegg om driveplikt, kan eigedommen i ytste konsekvens verte seld på tvangsauksjon.

Bakgrunnsstoff 
 Om driveplikt i Odelslova
 Om kontroll med bu- og driveplikt etter konsesjonslova

Odelslova
Grunneigedom
Distriktspolitikk i Noreg
Norsk landbruk
Eigedomsrett
Didrik Arup Seip

Didrik Arup Seip () var ein norsk språkforskar frå Hobøl. Han vart dr. philos. i 1916, og var professor i riksmål (seinare kalla nordisk språkvitskap) ved Universitetet i Oslo frå 1916 til 1954. Her var han òg rektor frå 1937 til han vart avsett av okkupasjonsstyresmaktene i 1941.

Seip var sentral i språkdebatten, blant anna i organisasjonen Østlandsk reisning som ved å byggje på dei austnorske dialektane ville utvikle ei samnorsk rettskrivingsnorm. Han var medlem av rettskrivingskommisjonen av 1916 og formann i Norsk språknemnd frå 1952 til 1955. 

Saman med Francis Bull og Halvdan Koht gav han ut den første vitskapelege utgåva av Henrik Ibsen sine skrifter, den såkalla Hundreårsutgaven. Med Henrik Jæger utgav han ei fullstendig utgåve av Henrik Wergeland sine skrifter, og i 1934 og 1935 gav han ut to tekstkritiske samlingar Viser og Rim av Petter Dass.

Seip vart utnemnd til universitetsrektor i 1937. Etter okkupasjonen i 1940 vart han medlem av Administrasjonsrådet, ei mellombels regjering for Noreg. I 1941 vart Seip avsett frå rektorstillinga ved universitetet og arrestert. Han var internert på Grini og vart våren 1942 send til konsentrasjonsleir i Sachsenhausen, der han sat eit halvt år inntil han vart sivilinternert. Som fri fange gjorde han i sluttfasen av krigen ein stor innsats for å spore opp og hjelpe skandinaviske fangar i Tyskland.

Om opplevingane under krigen skreiv Seip i boka Hjemme og i fiendeland (1946).

Kjelder 
 Utdjupande artikkel om Seip skriven av Finn-Erik Vinje på snl.no.

Bakgrunnsstoff 
 Tuneld, John, Didrik Arup Seip : en bibliografi / ved John Tuneld ; med inledning av Trygve Knudsen ; utg. av Bymålslaget. Oslo : Norske Samlaget, 1981.

Norske språkforskarar
Professorar ved Universitetet i Oslo
Norske professorar
Rektorar ved Universitetet i Oslo
St. Olavs Orden
Medlemmar av Det kongelege danske vitskapsakademiet
Æresdoktorar ved Københavns Universitet
Folk frå Hobøl
Édith Piaf

Édith Piaf () fødd Édith Giovanna Gassion i Paris i Frankrike, er ein av dei mest kjente franske songarinnene nokonsinne, og hadde stor suksess i tida rundt andre verdskrigen.

Bakgrunn
Piaf vart forlaten av mor si og oppdregen av farmor si som dreiv eit bordell i Normandie. Frå ho var tre til ho var sju var ho blind. Det vert sagt at ho vart kurert då ho vart teken med av dei prostituerte som arbeidde for bestemora på ei pilegrimsreise til den heilage Teresa av Lisieux. Seinare budde ho ei tid hos den alkoholiserte far sin, som ho så forlét då ho var 15 og reiste til Paris og byrja som gatesongar der.

Karriere

I 1935 vart Édith oppdaga av nattklubbeigaren Louis Leplée. Klubben var populær blant høg og låg. Han fekk ho til å syngje der, og gav ho tilnamnet La Môme Piaf ('sporvungen'), som skulle fylgje ho igjennom heile livet. Hennar fyrste plate vart produsert same år. Kort tid etter vart Leplée myrda. Piaf vart skulda for å ha vore medverkande, men blei frikjend.

I 1940 skreiv Jean Cocteau det populære stykket Le Bel Indifférent og gjorde ho til stjerne i det. Dette bidrog sterkt til Piaf sitt gjennombrot; ho kom i kontakt med og vart venn med berømte folk som skodespelaren Maurice Chevalier og diktaren Jacques Borgeat.

Musikken hennar reflekterte det tragiske livet hennar, og spesialiteten var balladane hennar som vart framført med ei sorgtung stemme. Dei mest kjende songane hennar er «La Vie en Rose», «Milord» og «Non, je ne regrette rien».

Édith døydde 10. oktober 1963 i Plascassier, ein forstad til Grasse, nord for Cannes. Ho er gravlagd på kyrkjegarden Père Lachaise i Paris.

Franske songarar
Folk frå Paris
Gravlagde ved Père Lachaise
New England

New England (bokstaveleg: «Ny-England») er ein region nordaust i Sambandsstatane. Den største byen er Boston i Massachusetts.

New England omfattar desse delstatane:
 Connecticut
 Maine 
 Massachusetts
 New Hampshire
 Rhode Island
 Vermont

Bakgrunnsstoff 

 
Regionar i USA
Tillæg til den evangelisk-christelige Psalmebog

Tillæg til den evangelisk-christelige Psalmebog var den første salmesamlinga som vart autorisert for bruk i gudstenester i Noreg.

Tidleg på 1800-talet brukte dei fleste norske kyrkjelydane anten Kingos salmebok frå 1699 eller Evangelisk-christelig Psalmebog frå 1798. 

Ved kongeleg resolusjon av 10. september 1853 vart eit Tillæg til den evangelisk-christelige Psalmebog autorisert for bruk ved sida av den Evangelsk-christelige i Vor Frelsers Menighed i Christiania. Dette Christianiatillægget vart etter kvart brukt av dei fleste norske kyrkjelydane i som brukte den Evangelisk-Christelige. Dette salmeboktillegget er den første salmesamlinga som vart autorisert for bruk i gudstenester i Noreg. Salmane i christianiatillegget er ordna tematisk.

Tillegget vart òg brukt ved sida av Kingos salmebok.

Av salmane i christianiatillegget kan nemnast Skriv dig, Jesu, paa mit Hjerte. Denne salmen var opphavleg 15. av 38 vers i ein av langfredagssalme av Thomas Kingo.

Bakgrunnsstoff 
 Digital utgåve på Bokylla.no

Salmebøker
Bøker frå 1853
Stein Ove Berg

Stein Ove Berg () var ein norsk vokalist, gitarist, komponist og diktar frå Kløfta i Ullensaker i dåverande Akershus fylke.

Songaren 
Stein Ove Berg debuterte offentleg som visesongar i Søndagsposten på NRK radio 1. april 1971. To år seinare gav han ut singelen «Manda morra blues» ei vise som tek opp problem knytte til pendling. «Manda morra blues» låg fem veker på førsteplass på Norsktoppen. Same året gav han ut viseboka «Hestehov og brun beis», den første i ein serie på tre. Året etter gav han ut si første LP-plate, «Kommer nå». Tittelsporet er ei av visene som vart folkeeige etter visebølgja på 1970-talet. Plata Visa di, som kom ut i 1975, fekk han Spellemannprisen for same året.

Tekstene til Stein Ove Berg var ofte sosialrealistiske. «Rollebytte i oppgang A» og «Hva med kona til Andersen på Skarnes» er døme på viser som tar opp kvinnesak, ikkje frå ein feministisk ståstad, men som ein sosialdemokratisk arbeidarsongar. Songen «Ta hverandre i handa og hold» er nærast blitt kanonisert i den norske arbeidarrørsla.

Musikken på plata Egg (1980) har meir preg av country enn visesang. Tema for fleire av songane er havarert samliv - «Hvor er hu som kokte egget mitt for bløtt?».

Men turnélivet førte med seg alkoholbruk og ujamn livsrytme, og Stein Ove Berg fekk problem han hadde vanskeleg for å takle. Tidleg på 1980-talet trekte han seg tilbake frå artistlivet, og ei tid arbeidde han som lærar. 

I 1996 stod Stein Ove Berg fram som nyomvend kristen, og han tok seg jobb på Ørjetun evangeliesenter i Drammen. 

I 2001 fekk han ein kulturell heiderspris av LO. Året etter kom han tilbake med plata Det jeg skulle ha gitt. Mange av teks­tane bar preg av den kristne trua hans. Kort tid etter at plata kom ut, vart han funnen død i heimen sin i Oslo.

Utmerkingar 

 Språklig samlings litteraturpris 1976
 Spellemannprisen 1975 i klassen Visesong for Visa di

Diskografi

Singlar 
 1973: «Manda' morra blues»/«Visa di», single, med Willy Andresens kvintett
 1974: «Visa om deg»/«Rollebytte i oppgang A», single, med Willy Andresens orkester
 1984: «Turalu»/«Unger», single

Album 
 1974: Kommer nå, album
 1975: Visa di, album
 1975: Kniplia Pukkverk, album
 1977: La dette bli min sang, album
 1978: Når dagen kommer, album
 1979: Veiviser, album
 1980: Egg, album
 1981: Bergtatt, album
 2002: Det jeg skulle ha gitt, album

Samlealbum 
 1982: 20 beste
 1995: Årgangsviser

Visebøker 
 1973: Hestehov og brun beis
 1975: Albumblad
 1979: 58 viser

Antologi 
 1995: Årgangsviser

Kjelder 
 Ballade - musikkinformasjonssenterets nettavis 
 Bokmålswikipediaen

Norske visediktarar
Folk frå Ullensaker
Norske visesongarar
Vinnarar av Spellemannprisen
Motorvarmar

Ein motorvarmar er eit elektrisk varmeelement som varmar motoren på køyretøy for å gjera oppstart lettare i kaldt vêr. Han blir kopla til vanleg nettspenning (230 V), ofte gjennom eit koplingsur som slår på straumen ein til to timar før ein skal bruke køyretøyet. Dette gjer at kjølevæska blir varma opp, og dermed motoren, sånn at låge utetemperaturar ikkje lagar problem for start av køyretøyet. Enkelte motorvarmarar varmar opp motorolja så viskositeten held seg på eit lågt nivå. Sidan ein motor med motorvarmar får rett arbeidstemperatur mykje raskare enn ein utan, fører det til at motoren brenn drivstoffet meir effektivt med ein gong. Dette reduserer forureining og slitasje.

Motorvarmarar er vanleg i område med kaldt vintervêr som til dømes Norden og Nord-Amerika. Her er ofte motorvarmar standardutrusting i bilar. I område med svært kaldt vintervêr kan parkeringsplassar ha straumuttak til motorvarmarbruk.

Fabrikkmonterte motorvarmarar er vanlegvis sett inn i staden for ein frostplugg. Ettermonterte motorvarmarar kan lett bli sett inn i same stad, eller som ein del av ein kjølevæskeslange. Nokre bilar har kupévarmar kopla til same kabel som motorvarmaren for å varme kupeen.

Før motorvarmaren blei oppfunne brukte folk andre metodar for å varme opp motoren før start. Det kunne til dømes vera å fyre ein primus under motoren, eller å tappe av olja eller kjølevæska og oppbevare ho i varmen til neste oppstart.

No om dagen kan køyretøy ha innebygde motorvarmarar kalla tilleggsvarmarar som brenn bensin eller diesel frå drivstofftanken. Dette er spesielt vanleg på bussar i Norden.

Produsentar 
Webasto
Eberspächer
UWE

Sjå au
Tilleggsvarmar

Forbrenningsmotorar

Vinter
Motorkøyretøy
Solbakk

Solbakk er ei bygd i Strand i Rogaland. Staden ligg ved Rv13 om lag fire km. sør for Tau i Ryfylke. Solbakk har om lag 90 innbyggjarar (2007), og har i miljøstasjon, kommunal kai og båthamn. Kaien fungerer som reservekai for Jørpeland kai når isen legg seg i Jørpelandsvågen, og snøggbåtane ikkje kjem til. 

Solbakktunnelen i det planlagde fastlandsprosjektet mellom Ryfylke og Nord-Jæren; Ryfast, vil koma opp i dagen om lag ein km. nord for Solbakk. I tilknyting til Ryfast er det planlagt bygd bussterminal og tilhøyrande parkeringsplass for personbilar og bussar like nord for Solbakk båthamn. 

Gjennom øvre Solbakk går fylkesveg 524 i Rogaland som leier frå riksveg 13 via Heiabakkane og Nes, til Heia.

Bygder i Rogaland
Geografi i Strand
Warcraft

Warcraft er ein dataspelserie utvikla av Blizzard Entertainment. Serien starta med spelet Warcraft: Orcs & Humans, men er truleg best kjend gjennom nettspelet World of Warcraft.

Warcraft: Orcs & Humans er rekna for eit tidleg spel i sjangeren «rts», slått berre av spel som Dune 2 og Herzog Zwei.

Warcraft serien er kjenneteikna av ein teikneserieaktig stil og overdrevne figurar. Starcraft kan reknast for å ha mykje av det same overdrivne ved seg, sjølv om ein her har gått bort ifrå det teikneserieaktige.

Media sett i Warcraft miljøet 

Dataspel

 Warcraft: Orcs & Humans (1994)
 Warcraft II: Tides of darkness (1995)
 Warcraft II: Beyond the dark portal (1996) - Utvidingssett til Tides of Darkness
 Warcraft II: Battle net edition (1999) - Tillét speling på internett igjennom Battle.net
 Warcraft III: Reign of Chaos (2002)
 Warcraft III: The Frozen Throne (2003)
 World of Warcraft (2004) - MMORPG
 World of Warcraft: The Burning Crusade (2007) - Utvidingssett til World of Warcraft
 World of Warcraft: Wrath of the Lich King (2008) - Utividingssett nummer to til WoW.
 Warcraft Adventures: Lord of the Clans - eventyrspel. Kansellert.

Brettspel
 Warcraft: The Board Game - eit strategisk brettspel ifrå Fantasy Flight Games, mykje basert på Warcraft III
 Warcraft: The Roleplaying Game - eit rollespel ifrå Swords & sorcery
 World of Warcraft: The Board Game - eit brettspel basert på World of Warcraft, også dette av Fantasy Flight Games

Kortspel
 World of Warcraft Trading Card Game (2006)

Bøker

 Warcraft: Day of the Dragon 
 Warcraft: Lord of the Clans 
 Warcraft: Of Blood and Honor 
 Warcraft: The Last Guardian 
 Warcraft: War of the Ancients Trilogy 
 Warcraft: The Sunwell Trilogy 
 World of Warcraft: Cycle of Hatred 
 World of Warcraft: Rise of the Horde 
 World of Warcraft: Tides of Darkness

Film

 Warcraft The Movie (2009) Pressemelding 

Dataspelseriar
Standardatmosfære

Standardatmosfære (symbol: atm) eller normalatmosfære er ei måleeining for trykk. Det er ikkje ei SI-eining. Den tiande Conférence Générale des Poids et Mesures (Tiande CGPM) godkjende standardatmosfære for generell bruk og definerte han til å vere nøyaktig 1 013 250 dyn per cm2 (101 325 Pa). Denne verdien skal representere det midla lufttrykket i havnivå i Paris, men i praksis representerer han middeltrykket i havnivå for mange av dei av områda på liknande breiddegrad som Paris.

Andre verdiar 

Eit trykk på 1 atm kan òg skrivast som:

≡1,01325 bar
≡101325 Pa
≡1013,25 millibar (mbar, eller mb)
≡760 torr
≈1,033 227 452 799 886 kp/cm2
≈1,033 227 452 799 886 teknisk atmosfære
≈1033,227 452 799 886 cm–H2O, 4 °C

Bruk 
I kjemi er standardtemperatur og standardtrykk definert som referansetemperaturen 0 °C og trykk på 1013,25 hPa (1 atm). 

I dykking brukar ein stundom ordet atmosfære i staden for 1 bar (1000 millibar, eller 1000 hPa).

Eininga teknisk atmosfære (at) er om lag lik overtrykket under 10 meter vatn. 1 at ) 98066,5 Pa (980,665 hPa)

Merknadar

Jordatmosfæren
Kjemiteknikk
Byggteknikk
Fysikalsk kjemi
Standardar
Termodynamikk
Miljø
MP40

MP40, er ein av dei mest kjende tyske maskinpistolane frå andre verdskrigen. 
Han vart feilaktig kalla Schmeisser etter våpen-konstruktøren Hugo Schmeisser, sjølv om denne mannen faktisk ikkje direkte konstruerte MP40, men berre hjelpte til med varianten MP41. Ein annan grunn til at Schmeisser-namnet vart sitjande på dette våpenet, er at det tyske ordet schmeissen tyder å kaste noko upresist men med stor kraft, nokså høveleg for ein maskinpistol. Dessutan produserte Hugo Schmeisser magasina til MP40, og namnet vart stempla på desse, så det kan òg vere ein grunn. Hovudkonstruktøren til MP40 og forgjengaren MP38 heitte elles Heinrich Vollmer.

Over ein million slike maskinpistolar vart produserte i åra 1940-1945. Etter krigen vart Schmeisserar dei tyske okkupasjonsstyrkane hadde etterlate seg bruka av det norske forsvaret, og dei var i bruk av befal i det norske Heimevernet til dei vart avløyste av den moderne MP5 i 1990-åra.

Kjelder
 I hovudsak dansk wikipedia, art. MP40.

Skytevåpen
Militære våpen
Maskinpistolar
Sør-Helgeland prosti

Sør-Helgeland prosti er eit tenestedistrikt i Sør-Hålogaland bispedømme i Den norske kyrkja. 
Prosten har sete i Brønnøysund.		
						
Prostiet er inndelt i prestegjeld og sokn. 
Soknet er grunneininga i Den norske Kyrkja.	
Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. 
Dei fleste prestane er tilsette i prostiet, men har tenesta si knytt til eit eller fleire sokn.

Prestegjeld og sokn i Sør-Helgeland prosti	
 Brønnøy prestegjeld med				
 Brønnøy sokn				
 Vevelstad sokn				
				
 Velfjord prestegjeld med				
 Velfjord og Tosen sokn				

 Bindal prestegjeld med
 Vassås sokn
 Solstad sokn

 Sømna prestegjeld med
 Sømna sokn

 Vega prestegjeld med
 Vega sokn

Sjå òg 
 Kyrkjer i Noreg etter kommune

Bakgrunnsstoff 
 Nettsida til Den norske kyrkja

Prosti i Sør-Hålogaland bispedømme
Nordland fylke
Indre Helgeland prosti

Indre Helgeland prosti er eit tenestedistrikt i Sør-Hålogaland bispedømme i Den norske kyrkja.
Prosten har sete i Mo i Rana.		
						
Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eit eller fleire sokn. Fram til 2004 var prestetenesta lokalt organisert i prestegjeld.

Sokn i Indre Helgeland prosti		
 Tidlegare Mo prestegjeld med				
 Mo sokn				
			
 Tidlegare Gruben prestegjeld med			
 Gruben sokn				

 Tidlegare Nord-Rana prestegjeld med
 Nord Rana sokn
 Nevernes sokn
 Sjona sokn
 Røssvoll sokn

 Tidlegare Hattfjelldal prestegjeld med
 Hattfjelldal sokn

 Tidlegare Hemnes prestegjeld med
 Hemnes sokn
 Korgen sokn
 Bleikvassli sokn

 Tidlegare Grane prestegjeld med
 Grane sokn
			
 Tidlegare Vefsn prestegjeld med				
 Dolstad sokn med Dolstad kyrkje				
 Drevja sokn med Drevja kyrkje				
 Elsfjord sokn med Elsfjord kyrkje

Sjå òg 
 Kyrkjer i Noreg etter kommune
Kyrkjer i Noreg etter prosti

Bakgrunnsstoff 
 Nettsida til Den norske kyrkja

Prosti i Sør-Hålogaland bispedømme
Nordland fylke
Nord-Helgeland prosti

Nord-Helgeland prosti er eit tenestedistrikt i Sør-Hålogaland bispedømme i Den norske kyrkja.
Prosten har sete i Sandnessjøen.		
						
Prostiet er inndelt i prestegjeld og sokn.  
Soknet er grunneininga i Den norske Kyrkja.						
Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet.  
Dei fleste prestane er tilsette i prostiet, og har tenesta si knytt til eit eller fleire sokn.

Prestegjeld og sokn i Nord-Helgeland	prosti	
Alstahaug 	prestegjeld med				
Alstahaug sokn med Alstahaug kyrkje			
Sandnessjøen sokn	med Sandnessjøen kyrkje			
Leirfjord sokn
Tjøtta sokn med Tjøtta kyrkje
				
Herøy prestegjeld med			
Herøy sokn med Herøy kyrkje			

Dønna prestegjeld med
Dønna sokn  med Dønnes kyrkje, Nordvik kyrkje og Hæstad kyrkje

Nesna prestegjeld med
Nesna sokn med Nesna kyrkje

Lurøy prestegjeld med
Lurøy sokn
Træna sokn
Aldersund sokn

Rødøy prestegjeld med
Rødøy  sokn
Rødøy indre sokn

Sjå òg
Kyrkjer i Noreg etter kommune

Bakgrunnsstoff	
Nettsida til Den norske kyrkja

Prosti i Sør-Hålogaland bispedømme
Nordland fylke
Salten prosti

Salten prosti er eit tenestedistrikt i Sør-Hålogaland bispedømme i Den norske kyrkja.
Prosten har sete i Fauske.		
						
Prostiet er inndelt i prestegjeld og sokn. 
Soknet er grunneininga i Den norske Kyrkja.						
Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. 
Dei fleste prestane er tilsette i prostiet, og har tenesta si knytt til eitt eller fleire sokn.

Prestegjeld og sokn i Salten	prosti	
 Fauske prestegjeld med				
 Fauske sokn				
 Valnesfjord sokn				
 Sulitjelma sokn
				
 Saltdal prestegjeld med				
 Saltdal sokn				
 Øvre Saltdal sokn				

 Beiarn prestegjeld med
 Beiarn sokn

 Sørfold prestegjeld med
 Sørfold sokn

 Steigen prestegjeld med
 Steigen sokn
 Nordfold sokn
 Leiranger sokn

Sjå òg 
 Kyrkjer i Noreg etter kommune

Bakgrunnsstoff 
 Nettsida til Den norske kyrkja

Prosti i Sør-Hålogaland bispedømme
Nordland fylke